شەفەق نیوز/ تیمیگ پزشکی لە ویلایەت وان تورکیا، توەنست ١٥٨ پارچەی کانزا لەناو گەیەی ژنیگ ٢٤ ساڵان درارێد، ک گیچەڵ دەروینی دیرێد.
سایت "تی ئار تی" وت: ژنیگ رەسیا خەسخانەی حکومەتی لە ویلایەتەگە، دویای ئەوە ک دەرزییگ قویت دا، وژان خستە  ناوزگی.
وەشکینەیل پزشکی چشتەیلیگ لەناو گەیەی خانمەگە ئاشکرا کردن، ک هیشت پزشکەیل وەکوتپڕ بخەنەی ژیر نەشتەرگەری، ک ١٥٨ چشت کانزایی لەناوزگی دراوردن.
لەو چشتەیلە ک دویای دوو ساعەت و نیم لە نەشتەرگەری لەناوزگی دراوریا، نویخانگر وچەقوو گیرفان وچەقوو میوە و مەقاش و میخ ودەرزی وکلیل بوی.
یوسف تەکەش، ئەو پزشکە ک نەشتەرگەری ئەرای ئەنجام دا وت: ژنەگە گیچەڵ دەروینی دیرێد، و وەی چشتەیل ناوزگ ئی خانمە سەرسام بویم.
